PREDLOG SPREMEMBE PRORAČUNA št. 5K SPLOŠNEMU PRORAČUNU ZA LETO 2011 IZKAZ ODHODKOV PO ODDELKIHOddelek IX - Evropski nadzornik za varstvo podatkovOddelek X - Evropska služba za zunanje delovanje /* COM/2011/0374 konč. */





PREDLOG SPREMEMBE PRORAČUNA št. 5 K SPLOŠNEMU PRORAČUNU ZA LETO 2011 IZKAZ ODHODKOV PO ODDELKIH Oddelek IX – Evropski nadzornik za varstvo podatkov Oddelek X – Evropska služba za zunanje delovanje Ob upoštevanju: – Pogodbe o delovanju Evropske unije in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom, – Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe, – splošnega proračuna Evropske unije za proračunsko leto 2011, sprejetega 15. decembra 2010[2], – spremembe proračuna št. 1/2011, sprejete 6. aprila 2011, – predloga spremembe proračuna št. 2/2011[3], sprejetega 25. marca 2011, – predloga spremembe proračuna št. 3/2011[4], sprejetega 15. aprila 2011, – predloga spremembe proračuna št. 4/2011[5], sprejetega 17. junija 2011, Evropska komisija proračunskemu organu predlaga predlog spremembe proračuna št. 5 k proračunu za leto 2011. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza v proračunskem formatu. 1. Uvod Predlog spremembe proračuna (PSP) št. 5 za leto 2011 obsega naslednja elementa: ¾ spremembo kadrovskega načrta urada Evropskega nadzornika za varstvo podatkov (ENVP) brez dodatnega proračunskega zahtevka, ¾ spremembo kadrovskega načrta Evropske službe za zunanje delovanje (ESZD) brez dodatnega proračunskega zahtevka. 2. Evropski nadzornik za varstvo podatkov (ENVP) Po izbirnem postopku za razpisano delovno mesto vodstvenega delavca je ENVP 16. marca 2011 imenoval novega direktorja Sekretariata Evropskega nadzornika za varstvo podatkov. V skladu s členom 5(5) Priloge XIII h kadrovskim predpisom je treba novega direktorja imenovati v višji razred, ker je bil na dan 30. aprila 2004 uradnik v razredu A 3. Zato je imenovanje novega direktorja za ENVP izredna okoliščina, saj bi bilo treba ravnati v skladu s členom 5(5) Priloge XIII h kadrovskim predpisom, vendar trenutno veljavni kadrovski načrt ne dovoljuje izpolnitve te predpisane obveznosti. Da se zagotovi skladnost s kadrovskimi predpisi, ta sprememba proračuna obsega povišanje rednega delovnega mesta iz razreda AD 14 v razred AD 15 brez dodatnega proračunskega zahtevka. Temu dokumentu je priložen popravljen kadrovski načrt v proračunskem formatu. 3. Evropska služba za zunanje delovanje (ESZD) 3.1 Uvod Veljavni kadrovski načrt ESZD je bil pripravljen leta 2010. Takrat še niso bili znani nekateri dejavniki, ki vplivajo na število zasedenih delovnih mest in s tem tudi prostih delovnih mest v posameznih razredih, in sicer: ¾ na število zaposlenih, ki so bili dejansko premeščeni s Komisije in Sveta, je vplivala izbira posameznikov, saj so se nekateri uradniki odločili, da ostanejo v svoji instituciji, ali pa so se kmalu po premestitvi odločili vrniti na staro delovno mesto, hkrati pa je več uradnikov izrazilo željo, da bi bili premeščeni v ESZD, po njeni ustanovitvi, ¾ ni bilo mogoče napovedati, v katere razrede bodo razvrščeni novi zaposleni. Vsi kandidati iz držav članic se zaposlujejo v istem razredu, uradniki EU pa v razredih AD 5 do AD 14. Zato je dejanski razred vsakega novega zaposlenega znan šele po koncu izbirnega postopka. Ta negotovost je posebnost ESZD, saj v nobeni drugi instituciji ni bilo tako velikega pretoka osebja, določenega v kadrovskem načrtu, iz drugih institucij ali držav članic oziroma obratno v tako kratkem času. 3.2 Zaposlovanje kandidatov iz držav članic in potreba po preoblikovanju delovnih mest Izkušnje kažejo, da so v kadrovskem načrtu ESZD potrebne nekatere prilagoditve. Prvič, da bi olajšali zaposlovanje kandidatov iz držav članic, je treba začasna delovna mesta spremeniti v stalna, da bi dosegli cilj, določen v Sklepu Sveta[6], tj. da ko bodo zapolnjena vsa delovna mesta, naj bi uslužbenci iz držav članic (ki se bodo začasno zaposlili na stalna delovna mesta ESZD v skladu s členom 2(e) pogojev za zaposlitev drugih uslužbencev EU) predstavljali vsaj tretjino vsega osebja ESZD na ravni AD. Poleg tega je zdaj možna ocena potreb ob upoštevanju naslednjih dejavnikov: delovnih mest, ki so bila dejansko zasedena sredi maja 2011; novih zaposlitev v zaključni fazi, zlasti glede 80 novih delovnih mest, dodeljenih delegacijam v letu 2011; možnih dodatnih zaposlitev v letu 2011, zlasti v okviru rotacije; ter predvidenih upokojitev v letu 2011. 3.3 Napredovanje V skladu s kadrovskimi predpisi (člen 6) mora določen odstotek delovnih mest ostati nezasedenih za napredovanja. Zadevni odstotni deleži so določeni v prilogi I-B h kadrovskim predpisom. V letu 2011 bodo uslužbenci ESZD, ki so bili premeščeni s Komisije in Sveta, napredovali v skladu s pravili in postopki, ki veljajo v njihovi izvorni instituciji. Zato mora imeti ESZD zaradi skladnosti s pravnimi obveznostmi glede napredovanj v svojem kadrovskem načrtu zadostno število nezasedenih delovnih mest. 3.4 Sklepna ugotovitev Preoblikovanje delovnih mest v okviru tega ukrepa bi povzročila omejen neto letni strošek v višini okoli 1,4 milijona EUR, pri čemer se upošteva tudi, da se ESZD odpoveduje šestim delovnim mestom razreda AD 15 in trem razreda AD 16, da bi čim bolj zmanjšala zadevne stroške. Ker pa bo to preoblikovanje učinkovalo le v delu leta 2011, za letos niso zahtevane dodatne odobritve. V predlogu proračuna za leto 2012 je že upoštevan spremenjeni kadrovski načrt. Temu dokumentu je priložen popravljen kadrovski načrt v proračunskem formatu. [1] UL L 248, 16.9.2002, str. 1. [2] UL L 68, 15.3.2011, str. 1. [3] COM(2011) 154 konč. [4] COM(2011) 219 konč. [5] COM(2011) 375 konč. [6] 2010/427/EU.